Document ID: 32009D0782

KOMMISSIONENS BESLUTNING
af 22. oktober 2009
om ændring af beslutning 2006/636/EF om fastsættelse af den årlige fordeling pr. medlemsstat af beløbet for Fællesskabets støtte til landdistriktsudvikling for perioden 1. januar 2007 til 31. december 2013
(meddelt under nummer K(2009) 8033)
(2009/782/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 69, stk. 4, og
ud fra følgende betragtninger:
(1)
Tyskland og Sverige har i henhold til artikel 136 i Rådets forordning (EF) nr. 73/2009 af 19. januar 2009 om fastlæggelse af faste regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (2) besluttet at stille et beløb, der er beregnet i henhold til artikel 69, stk. 7, i nævnte forordning og fastsat i bilag III til Kommissionens forordning (EF) nr. 639/2009 (3), til rådighed for programmer for udvikling af landdistrikter fra 2011, som finansieres under Den Europæiske Landbrugsfond for Udvikling af Landdistrikterne (ELFUL).
(2)
Kommissionens beslutning 2008/788/EF af 3. oktober 2008 om fastsættelse af de nettobeløb, der fremkommer ved anvendelsen af frivillig graduering i Portugal for kalenderårene 2009-2012 (4), er blevet ophævet og afløst af Kommissionens beslutning 2009/780/EF (5) for at tage hensyn til Portugals beslutning om ikke at anvende frivillig graduering for kalenderåret 2009.
(3)
Kommissionens beslutning 2009/379/EF af 11. maj 2009 om fastsættelse af de beløb, der i henhold til Rådets forordning (EF) nr. 1782/2003, (EF) nr. 378/2007, (EF) nr. 479/2008 og (EF) nr. 73/2009 stilles til rådighed for ELFUL og EGFL (6), er derfor blevet ændret ved Kommissionens beslutning 2009/781/EF (7) for at tage hensyn til de nye beløb, der er overført til og fra ELFUL.
(4)
Efter vedtagelsen af beslutning 2009/780/EF og beslutning 2009/781/EF bør de beløb, der stilles til rådighed for ELFUL, tilpasses og lægges oven i de årlige EF-støttebeløb til udvikling af landdistrikter.
(5)
Kommissionens beslutning 2006/636/EF (8) bør derfor ændres -
VEDTAGET FØLGENDE BESLUTNING:
Artikel 1
Bilaget til beslutning 2006/636/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 22. oktober 2009.

Labels: 19
5
6
18
15